E je durade cuasi trê dîs la proteste di un grup di militants republicans irlandês inte preson di Maghaberry. A inviâle a jerin stâts sedis membris de Continuity IRA, dîs de Real IRA e doi dal INLA, ducj grups de dissidence armade republicane. La proteste, che si à sierade in maniere pacifiche, e jere nassude par vie des condizions di reclusion dai presonîrs che si vevin cjatâts a vê di restâ in cele ancje par 23 oris in dì cence acès a aghe, mangjâ, e docis, ma ancje pe proibizion di tignî intor i lilis che a ricuardin il riviel de Pasche dal 1916. Al somee che la proteste e sedi finide daspò che si à cjatât une mediazion tra i presonîrs e lis autoritâts carcerariis.
Font: BBC, 06/04/10
fur_Latn cat_Latn